Hillari Klinton e vendosur të bëhet gruaja e parë presidente e SHBA-së
Ish zonja e parë e ka përqendruar fushatën e saj në përgatitjen dhe përvojën e saj në punë
Senatorja Hillary Klinton vazhdon të kryesojë në fushatën e kandidatëve të Partisë Demokrate për president. Duke i vënë theksin përgatitjes dhe përvojës së saj, ajo është e vendosur që të bëhet gruaja e parë që zgjidhet për Shtëpinë e Bardhë. Hillary Klinton nuk ka nevojë për prezantim. Ish zonja e parë është zgjedhur dy herë senatore në shtetin e New Yorkut. Ajo është tani e vendosur të fitojë fushatën për Shtëpinë e Bardhë. Hillary Klinton ishte veçanërisht aktive si Zonja e Parë gjatë dy mandateve të bashkëshortit të saj në Shtëpinë e Bardhë. Larri Sabato, Drejtor i Qendrës për Politikën në Universitetin e Virxhinia, thotë se kjo e bën Senatoren Klinton një kandidate shumë të përshtatëshme. Por megjithë avantazhin që ka në fushatë, disa njerëz, përfshirë edhe anëtarë të partisë së saj, e shohim me skepticizëm mundësinë që ajo të fitojë në zgjidhjet e përgjithëshme. Historikisht, senatorët nuk kanë qënë të sukseshëm në fushatat e tyre presidenciale. Madje, senatorja Klinton shikohet si një figurë shumë polarizuese. Sondazhet tregojnë se ajo ka më shumë pikë negative se kandidatët e tjerë nga të dy partitë dhe ato e kanë burimin kryesisht në vitit e saj në Shtëpinë e Bardhë. Ajo kryesoi një grup pune të Shtëpisë së Bardhë për të reformuar sistemin e kujdesit shëndetësor amerikan. Por plani i saj nuk u miratua nga Kongresi pasi u konsiderua shumë kompleks dhe burokratik. Zonja Klinton u kritikua gjithashtu edhe për rolin e saj në një shitblerje toke, çështje që njihet si Uajtuoter. Më pas edhe qendrimi i saj ndaj marrëdhënieve të të shoqit me praktikanten e Shtëpisë së Bardhë Monika Luinski u bë objekt kritikash. Të gjitha këto mund të ndikojnë në fushatën e saj për Shtëpinë e Bardhë. Por vitet e saj disi të trazuara si zonjë e parë kanë një ndryshim të madh me vitet e saj në Senat, ku ajo ka mbajtur vazhdimisht një qendrim centrist në votim. Votimi i saj pro autorizimit të ndërhyrjes ushtarake në Irak ka irituar demokratët liberalë të partisë së saj, por ajo thotë se përgjegjësia për këtë i përket vetë asaj. Analistët politikë thonë se përvoja e Senatores Klinton në Komisionin e Senatit për Forcat e Armatosura dhe dëshira e saj për të bashkëpunur ngushtë me republikanët në çështjet e sigurimit kombëtar mund ta ndihmojnë atë të fitojë më shumë mbështetje. Xhan Fortier i Institutit Amerikan Enterprise thotë: Zoti Fortier dhe analistë të tjerë thonë se Senatorja Klinton po bën një fushatë të sofistikuar. Ajo po përpiqet që jo vetëm të fitojë emërimin e partisë së saj, duke siguruar mbështetjen e bazës liberale të kësaj partie, por me sa duket ajo po përpiqet të shmangë edhe sulmet e republikanëve, në qoftë se ajo do të anonte më tepër nga e majta. Kjo strategji u duk qartë kur Senatorja Klinton iu përgjegj një pyetjeje gjatë debatit të kandidatëve demokratë për president në Çikago. Kjo është një shprehje vetbesimi e Zonjës së Parë të Amerikës që për herë të parë është zgjedhur senatore dhe që tani dëshiron të hyjë përsëri në histori si gruaja e parë presidente. //iç//